CELEX: 62010CA0079
Language: el
Date: 2011-12-01 00:00:00
Title: Υπόθεση C-79/10: Απόφαση του Δικαστηρίου (τέταρτο τμήμα) της 1ης Δεκεμβρίου 2011 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Systeme Helmholz GmbH κατά Hauptzollamt Nürnberg (Οδηγία 2003/96/ΕΚ — Φορολόγηση ενεργειακών προϊόντων και ηλεκτρικής ενέργειας — Άρθρο 14, παράγραφος 1, στοιχείο β' — Απαλλαγή ενεργειακών προϊόντων που χρησιμοποιούνται ως καύσιμο για αεροπορικές μεταφορές — Χρήση αεροσκάφους για μη εμπορικούς σκοπούς — Περιεχόμενο)

4.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/5
            
         Απόφαση του Δικαστηρίου (τέταρτο τμήμα) της 1ης Δεκεμβρίου 2011 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Systeme Helmholz GmbH κατά Hauptzollamt Nürnberg
   (Υπόθεση C-79/10) (1)
   
   (Οδηγία 2003/96/ΕΚ - Φορολόγηση ενεργειακών προϊόντων και ηλεκτρικής ενέργειας - Άρθρο 14, παράγραφος 1, στοιχείο β' - Απαλλαγή ενεργειακών προϊόντων που χρησιμοποιούνται ως καύσιμο για αεροπορικές μεταφορές - Χρήση αεροσκάφους για μη εμπορικούς σκοπούς - Περιεχόμενο)
   2012/C 32/08
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   Systeme Helmholz GmbH
   
      κατά
   
   Hauptzollamt Nürnberg
   
      Αντικείμενο
   
   Αίτηση εκδόσεως προδικαστικής αποφάσεως — Bundesfinanzhof — Ερμηνεία των άρθρων 11, παράγραφος 3, 14, παράγραφος 1, στοιχείο β', και 15, παράγραφος 1, στοιχείο ι', της οδηγίας 2003/96/ΕΚ του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας (ΕΕ L 283, σ. 51) — Έκταση της απαλλαγής από τον φόρο επί των ενεργειακών προϊόντων που διατίθενται προκειμένου να χρησιμοποιηθούν ως καύσιμα για τις αεροπορικές μεταφορές — Εθνική κανονιστική ρύθμιση που περιορίζει αυτήν την απαλλαγή στις αεροπορικές μεταφορές που εκτελούν αεροπορικές εταιρίες — Πτήσεις για εμπορικούς και ιδιωτικούς σκοπούς που εκτελούνται με αεροπλάνο το οποίο ανήκει σε επιχείρηση που δεν είναι αεροπορική εταιρία
   
      Διατακτικό
   
   
               1)
            
            
               Το άρθρο 14, παράγραφος 1, στοιχείο β', της οδηγίας 2003/96/ΕΚ του Συμβουλίου, της 27ης Οκτωβρίου 2003, περί αναδιάρθρωσης του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας, έχει την έννοια ότι δεν είναι δυνατό να τύχει της προβλεπόμενης από την εν λόγω διάταξη φορολογικής απαλλαγής του αεροπορικού καυσίμου επιχείρηση, όπως η επίμαχη, η οποία, για να αναπτύξει τις δραστηριότητές της, χρησιμοποιεί ιδιόκτητο αεροσκάφος προκειμένου να διασφαλίσει τις μετακινήσεις των μελών του προσωπικού της προς πελάτες ή προς εμπορικές εκθέσεις, καθόσον οι μετακινήσεις αυτές δεν χρησιμεύουν ευθέως για την παροχή από την επιχείρηση αυτή υπηρεσίας εναέριας μεταφοράς έναντι αμοιβής.
            
         
               2)
            
            
               Το άρθρο 15, παράγραφος 1, στοιχείο ι', της οδηγίας 2003/96 έχει την έννοια ότι τα καύσιμα που χρησιμοποιούνται για πραγματοποίηση πτήσεων μεταβάσεως και επιστροφής προς και από αεροναυπηγικές εγκαταστάσεις δεν εμπίπτουν στο πεδίο εφαρμογής της εν λόγω διατάξεως.
            
         
      (1)  ΕΕ C 113 της 1.5.2010.